Սարգիս Մուրադխանյան

Սարգիս Գևորգի Մուրադխանյան (), ՀՀ պետական և քաղաքական գործիչ, 2012-2015 թվականներին՝ Հայաստանի հանրային հեռուստառադիոընկերության խորհրդի անդամ։

Կրթություն 
 1970-1975 թթ. սովորել և ավարտել է Խ. Աբովյանի անվան հայկական պետական մանկավարժական ինստիտուտի պատմաաշխարհագրական ֆակուլտետը։
 Ավարտել է ԽՄԿԿ կենտկոմին առընթեր բարձրագույն կուսակցական դպրոցը։

Աշխատանքային գործունեությունը 
 1966-1967 թթ. - աշխատել է Երևանի ֆրեզերային հաստոցների գործարանում որպես բանվոր։
 1967-1968 թթ. - աշխատել է Երևանի էլեկտրալամպերի գործարանում որպես մեքենավար, ապա՝ ավագ մեքենավար։
 1968-1970 թթ. - ծառայել է Խորհրդային բանակում։
 1975-1976 թթ. - Երևանի թիվ 162 միջնակարգ դպրոցի պատմության և հասարակագիտության ուսուցիչ։
 1976-1977 թթ. - Երևանի Դանիել Վարուժանի անվան թիվ 89 միջնակարգ դպրոցի տնօրենի տեղակալ։
 1977-1983 թթ. - ՀԿԿ Շահումյանի շրջկոմի հրահանգիչ, բաժնի վարիչի տեղակալ, ապա՝ ՀԿԿ Երևանի քաղաքային կոմիտեի հրահանգիչ, առաջին քարտուղարի օգնական։
 1983-1990 թթ. - ՀԿԿ Երևանի 26 կոմիսարների շրջկոմի քարտուղար։
 1991-1992 թթ. - Հայկոոպ վարչության գրքի առևտրի բաժնի պետ։
 1992-2002 թթ. - ՀՀ Արդյունաբերության և առևտրի նախարարության «Բիզնես կենտրոն» ՓԲԸ տնօրեն։
 2012 թ. հունիսի 22-ին ՀՀ Նախագահի հրամանագրով նշանակվել է ՀՀ հանրային հեռուստառադիոընկերության խորհրդի անդամ՝ վեց տարի ժամկետով։

Քաղաքական գործունեությունը 
 2000 թ. մայիսից «Ազգային Միաբանություն» կուսակցության նախագա­հության անդամ է։
 2000 թ. նոյեմբերի 25-ին ընտրվել է «Ազգային Միաբանություն» կուսակցության Երևանի քաղաքային կազմակերպության նախագահ։
 2003 թ. հոկտեմբերին՝ ընտրվել է «Ազգային Միաբանություն» կուսակցության փոխնախագահ։

Ամուսնացած է, ունի երկու զավակ և չորս թոռ։

Ծանոթագրություններ 

ՀՊՄՀ շրջանավարտներ
«Ազգային միաբանություն» կուսակցության անդամներ
Հայ քաղաքական գործիչներ
Հանրային հեռուստառադիոընկերության խորհրդի անդամներ
Հայ պետական գործիչներ